**КОМИ РЕСПУБЛИКАЛӦН ОЛАНПАС**

**Инвестиция удж юалӧмъяс серти Коми Республикаса торъя оланпастэчас актъясӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося кӧч тӧлысь 23 лунӧ

**1 статья.** Пыртны “Коми Республика мутасын инвестиция удж йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 2 №, 4221 ст.; 7 №, 4486 ст.; 2007, 2 №, 4706 ст.; 12 №, 5268 ст.; 2008, 5 №, 200 ст.; 11 №, 620 ст.; 2009, 7 №, 80 ст.; 2010, 17 №, 394 ст.; 44 №, 1016 ст.; 2011, 14 №, 343 ст.; 37 №, 970 ст.; 2013, 17 №, 344 ст.; 37 №, 686 ст.; 2015, 7 №, 69 ст.; 21 №, 292 ст.; 2016, 12 №, 145 ст.) татшӧм вежсьӧмъяс:

1. 4 статьяса 1 юкӧн гижны тадзи:

“1. Коми Республикаса адреснӧй инвестиция уджтассӧ вынсьӧдӧ Коми Республикаса Веськӧдлан котыр.”.

2. 8 статьяса 2 юкӧнын “Россия Федерацияса Шӧр банклӧн рефинансируйтан 1/2 ставка” кывъяс вежны “Россия Федерацияса Шӧр банклӧн 1/2 ключевӧй ставка” кывъясӧн.

3. 9 статьяса 3 юкӧн киритны.

4. 11 статья гижны тадзи:

**“11 статья. Инвестиция проектъяс серти Коми Республикаса канму гарантияяс сетан пӧрадок**

1. Инвестиция проектъяс серти Коми Республикаса канму гарантияяс (водзӧ – канму гарантия) сетӧм вылӧ Коми Республикаса Веськӧдлан котыр:

1) урчитӧ Коми Республикаса олӧмӧ пӧртысь власьт органъясӧс, кодъясӧс уполномочитӧма:

а) канму гарантияяс сетӧм йылысь сёрнитчӧм серти проектъяс дасьтӧм вылӧ;

б) принципалӧн регресс пӧрадокын гарантлы мындасӧ вештӧм серти, кутшӧмӧс гарант мынтіс гарантия серти кывкутана могъяс збыльмӧдӧм (мыйтакӧ збыльмӧдӧм) могысь, водзӧ лоны вермана кывкутана могъяс сыӧн збыльмӧдӧмсӧ могмӧдӧм йылысь сёрнитчӧмлысь проектъяс дасьтӧм вылӧ;

в) канму гарантия серти проектъяс дасьтӧм вылӧ;

2) урчитӧ Коми Республикаса олӧмӧ пӧртысь власьт орган, кодӧс уполномочитӧма нуӧдны инвестиция удж нуӧдысь субъектъяслӧн, кутшӧмъяс кӧсйӧны босьтны канму гарантияяс, инвестиция проектъяс конкурс серти бӧрйӧм (водзӧ – конкурс серти бӧрйӧм);

3) урчитӧ инвестиция проектъяс дорӧ муртӧсъяссӧ, кутшӧмъяс серти инвестиция удж нуӧдысь субъектъяс кӧсйӧны босьтны канму гарантияяс;

4) урчитӧ канму гарантияяс босьтӧм вылӧ колана документ лыддьӧг;

5) урчитӧ инвестиция удж нуӧдысь субъектъяслӧн, кутшӧмъяс кӧсйӧны босьтны канму гарантияяс, инвестиция проектъяслысь эффективносьтсӧ донъялан пӧрадок да урчитӧ тайӧ донъялӧмсӧ нуӧдӧм вылӧ уполномочитӧм Коми Республикаса олӧмӧ пӧртысь власьт орган;

6) урчитӧ канму гарантияяс сетігӧн Коми Республикаса олӧмӧ пӧртысь власьт органъяслысь ӧтув уджалан пӧрадоксӧ.

2. Канму гарантияяссӧ сетӧны татшӧм пӧрадокын:

1) тайӧ статьялӧн 1 юкӧнса 2 пунктын индӧм Коми Республикаса олӧмӧ пӧртысь власьт орган:

а) нуӧдӧ конкурс серти бӧрйӧм Коми Республикаса Веськӧдлан котырӧн урчитӧм пӧрадокын;

б) Коми Республикаса Веськӧдлан котырлӧн уджаланартӧн урчитӧм пӧрадокын лӧсьӧдӧ инвестиция удж нуӧдысь субъектлы, коді прӧйдитіс конкурс серти бӧрйӧм, канму гарантия сетӧм йылысь Коми Республикаса Веськӧдлан котырлӧн тшӧктӧдлысь проект инвестиция удж нуӧдысь субъектлысь инвестиция проект конкурс серти бӧрйӧмсӧ прӧйдитысьӧн лыддьӧм йылысь помшуӧм примитан лунсянь 3 уджалан чӧжӧн;

2) тайӧ статьялӧн 1 юкӧнса 1 пунктын “а” да “в” пунктувъяс серти урчитӧм Коми Республикаса олӧмӧ пӧртысь власьт орган дасьтӧ да ыстӧ Коми Республикаса Веськӧдлан котырӧ канму гарантия сетӧм йылысь сёрнитчӧмлысь проект да канму гарантия серти проект, кутшӧмӧс кырымалӧма принципиал, Коми Республикаса Веськӧдлан котырӧн инвестиция удж нуӧдысь субъектлы канму гарантия сетӧм йылысь помшуӧм примитан лунсянь 30 уджалан лун чӧжӧн;

3) тайӧ статьяын 1 юкӧнлӧн 1 пунктса “б” пунктулын урчитӧм Коми Республикаса олӧмӧ пӧртысь власьт орган канму гарантия сетӧм йылысь сёрнитчӧмын урчитӧм кадколастӧ сетӧ да ыстӧ Коми Республикаса Веськӧдлан котырӧ принципалӧн регресс пӧрадокын гарантлы мындасӧ вештӧм серти, кутшӧмӧс гарант мынтіс гарантия серти кывкутана могъяс збыльмӧдӧм (мыйтакӧ збыльмӧдӧм) могысь, водзӧ лоны вермана кывкутана могъяс сыӧн збыльмӧдӧмсӧ могмӧдӧм йылысь сёрнитчӧмлысь проект;

4) Коми Республикаса Веськӧдлан котыр:

а) Коми Республикаса Веськӧдлан котырлӧн уджаланартӧн урчитӧм пӧрадокын примитӧ инвестиция удж нуӧдысь субъектлы канму гарантия сетӧм йылысь помшуӧм;

б) урчитӧ чина мортӧс, кодӧс уполномочитӧма Коми Республикаса Веськӧдлан котырлӧн нимсянь кырымавны тайӧ юкӧнса 2 да 3 пунктъясын урчитӧм сёрнитчӧмъяссӧ, кырымалӧ индӧм сёрнитчӧмъяссӧ да сетӧ канму гарантия Россия Федерациялӧн оланпастэчасӧн урчитӧм пӧрадокын да условиеяс вылын.

3. Инвестиция проектъяс серти, кутшӧмъяс збыльмӧдсьӧны “Концессионнӧй артмӧдчӧмъяс йылысь” Федеральнӧй оланпас да “Россия Федерацияын канму-аспом уджъёртасьӧм, муниципальнӧй-аспом уджъёртасьӧм йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь” Федеральнӧй оланпас серти, инвестиция удж нуӧдысь субъектъяслы канму гарантияяссӧ сетӧны индӧм федеральнӧй оланпасъяс серти да тайӧ статьялӧн 2 юкӧнса 2 – 4 пунктъясӧн, 1 юкӧнса 1 пунктӧн урчитӧм положениеяс тӧд вылӧ босьтӧмӧн.”.

**2 статья.** Пыртны “Коми Республикаын сьӧмкуд система да сьӧмкуд удж йылысь” Коми Республикаса Оланпаслӧн 36 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5265 ст.; 2008, 5 №, 197 ст.; 12 №, 730 ст.; 2009, 33 №, 621 ст.; 2010, 17 №, 391 ст.; 37 №, 864 ст.; 2011, 14 №, 329 ст.; 37 №, 991 ст.; 48 №, 1370 ст.; 54 №, 1627 ст.; 2012, 51 №, 1158 ст.; 2013, 11 №, 234 ст.; 18 №, 369 ст.; 37 №, 700 ст.; 2014, 13 №, 203 ст.; 27 №, 511 ст.; 29 №, 565 ст.; 35 №, 732 ст.; 2015, 8 №, 98 ст.; 11 №, 131 ст.; 21 №, 294 ст.; 22 №, 306 ст.; 2016, 10 №, 115 ст.) татшӧм вежсьӧмъяс:

4 юкӧнын:

1) медводдза абзацӧ содтыны “Коми Республика мутасын инвестиция удж йылысь” Коми Республикаса Оланпасӧн урчитӧм пӧрадокын” кывъяс;

2) мӧд абзац киритны.

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпаслӧн 1 статьяса 2 да 3 пунктъяс кындзи.

Тайӧ Оланпаслӧн 1 статьяса 2 пункт вынсялӧ тайӧ Оланпассӧ официальнӧя йӧзӧдан лунсянь ӧти тӧлысь кольӧм бӧрын.

Тайӧ Оланпаслӧн 1 статьяса 3 пункт вынсялӧ 2017 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2016 вося йирым тӧлысь 3 лун

91-РЗ №